ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการเลื่อนข้าราชการฝ่ายศาลปกครองพ.ศ. ๒๕๕๒ อาศัยอำนาจตามความในมาตรา๘๔ วรรคหนึ่ง (๒) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ.๒๕๔๒ คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยการเลื่อนข้าราชการฝ่ายศาลปกครอง พ.ศ. ๒๕๕๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกระเบียบคณะกรรมการข้าราชการฝ่ายศาลปกครองว่าด้วยการเลื่อนข้าราชการฝ่ายศาลปกครอง พ.ศ. ๒๕๔๖ข้อ ๔ในระเบียบนี้การเลื่อน หมายความว่าการแต่งตั้งข้าราชการฝ่ายศาลปกครองให้ดำรงตำแหน่งประเภทเดียวกันในระดับหรือตำแหน่งที่สูงขึ้น ทั้งนี้ อาจเป็นตำแหน่งในสายงานเดิมหรือต่างสายงานก็ได้ต่างสายงาน หมายความว่าสายงานตามมาตรฐานกำหนดตำแหน่งที่มิใช่สายงานเดียวกันฐานคำนวณเงินเดือนล่าง หมายความว่าอัตราเงินเดือนที่ใช้ในการคำนวณเพื่อเลื่อนเงินเดือนสำหรับผู้มีเงินเดือนต่ำกว่าค่ากึ่งกลางของบัญชีเงินเดือนขั้นต่ำขั้นสูงของระดับที่ดำรงตำแหน่งข้อ ๕ข้าราชการฝ่ายศาลปกครองที่จะได้รับการเลื่อนให้ดำรงตำแหน่งประเภทและระดับใดต้องเป็นข้าราชการฝ่ายศาลปกครองที่มีคุณสมบัติตรงตามมาตรฐานกำหนดตำแหน่งของบุคคลที่ได้รับการแต่งตั้งเป็นข้าราชการฝ่ายศาลปกครองประเภทและระดับนั้นและต้องอยู่ในหลักเกณฑ์ที่กำหนดไว้ในระเบียบนี้ข้าราชการที่โอนมารับราชการในสำนักงานศาลปกครองจะได้รับการเลื่อนขึ้นแต่งตั้งให้ดำรงตำแหน่งตามระเบียบนี้ต้องปฏิบัติราชการในสำนักงานศาลปกครองมาแล้วไม่น้อยกว่า ๖ เดือนข้อ ๖[๒]การเลื่อนข้าราชการฝ่ายศาลปกครองผู้ดำรงตำแหน่งประเภททั่วไปเพื่อแต่งตั้งให้ดำรงตำแหน่งในระดับที่สูงขึ้น ให้เป็นไปตามหลักเกณฑ์ ดังต่อไปนี้(๑) ข้าราชการฝ่ายศาลปกครองประเภททั่วไป ระดับปฏิบัติงานที่จะได้รับการเลื่อนขึ้นแต่งตั้งให้ดำรงตำแหน่งระดับชำนาญงาน ผู้นั้นจะต้อง(๑.๑) มีระยะเวลาการดำรงตำแหน่งในระดับปฏิบัติงานอย่างใดอย่างหนึ่งดังต่อไปนี้(ก) กรณีเป็นผู้สำเร็จการศึกษาระดับประกาศนียบัตรวิชาชีพ (ปวช.)ต้องดำรงตำแหน่งมาแล้วไม่น้อยกว่า ๖ ปี(ข) กรณีเป็นผู้สำเร็จการศึกษาระดับประกาศนียบัตรวิชาชีพเทคนิค(ปวท.) ต้องดำรงตำแหน่งมาแล้วไม่น้อยกว่า ๕ ปี(ค) กรณีเป็นผู้สำเร็จการศึกษาระดับประกาศนียบัตรวิชาชีพชั้นสูง(ปวส.) ต้องดำรงตำแหน่งมาแล้วไม่น้อยกว่า ๔ ปี(๑.๒) ได้รับเงินเดือนไม่ต่ำกว่า ๑๐,๖๙๐ บาท(๑.๓)ผ่านการประเมินความเหมาะสมของบุคคลและผ่านการประเมินผลการปฏิบัติงาน ทั้งนี้ตามหลักเกณฑ์ที่สำนักงานศาลปกครองกำหนด(๒) ข้าราชการฝ่ายศาลปกครองประเภททั่วไป ระดับชำนาญงานที่จะได้รับการเลื่อนขึ้นแต่งตั้งให้ดำรงตำแหน่งระดับอาวุโส ผู้นั้นจะต้อง(๒.๑) ดำรงตำแหน่งระดับชำนาญงานมาแล้วไม่น้อยกว่า ๖ ปี(๒.๒) ได้รับเงินเดือนไม่ต่ำกว่า ๒๐,๙๔๐ บาท(๒.๓) ผ่านการประเมินความเหมาะสมของบุคคลและผ่านการประเมินผลการปฏิบัติงาน ทั้งนี้ตามหลักเกณฑ์ที่สำนักงานศาลปกครองกำหนดข้อ ๗[๓]การเลื่อนข้าราชการฝ่ายศาลปกครองผู้ดำรงตำแหน่งประเภทวิชาการเพื่อแต่งตั้งให้ดำรงตำแหน่งในระดับที่สูงขึ้นให้เป็นไปตามหลักเกณฑ์ ดังต่อไปนี้(๑) ข้าราชการฝ่ายศาลปกครองประเภทวิชาการ ระดับปฏิบัติการที่จะได้รับการเลื่อนขึ้นแต่งตั้งให้ดำรงตำแหน่งระดับชำนาญการ ผู้นั้นจะต้อง(๑.๑) มีระยะเวลาการดำรงตำแหน่งในระดับปฏิบัติการอย่างใดอย่างหนึ่งดังต่อไปนี้(ก) กรณีเป็นผู้สำเร็จการศึกษาระดับปริญญาตรีต้องดำรงตำแหน่งมาแล้วไม่น้อยกว่า ๕ ปี(ข) กรณีเป็นผู้สำเร็จการศึกษาระดับปริญญาโทต้องดำรงตำแหน่งมาแล้วไม่น้อยกว่า ๓ ปี(ค) กรณีเป็นผู้สำเร็จการศึกษาระดับปริญญาเอกต้องดำรงตำแหน่งมาแล้วไม่น้อยกว่า ๑ ปี(๑.๒) ได้รับเงินเดือนไม่ต่ำกว่า ๑๕,๐๔๐ บาท(๑.๓)ผ่านการประเมินความเหมาะสมของบุคคลและผ่านการประเมินผลการปฏิบัติงาน ทั้งนี้ตามหลักเกณฑ์ที่สำนักงานศาลปกครองกำหนด(๑.๔) กรณีผู้ดำรงตำแหน่งพนักงานคดีปกครองต้องได้รับประกาศนียบัตรการอบรมหลักสูตรพนักงานคดีปกครองระดับต้นที่สำนักงานศาลปกครองกำหนดหรือได้รับปริญญาโทหรือเทียบได้ไม่ต่ำกว่านี้ทางกฎหมายมหาชน หรือหลักสูตรกฎหมายมหาชนที่สำนักงานศาลปกครองรับรองและได้รับประกาศนียบัตรการอบรมหลักสูตรพนักงานคดีปกครองระดับกลางที่สำนักงานศาลปกครองกำหนด(๒) ข้าราชการฝ่ายศาลปกครองประเภทวิชาการ ระดับชำนาญการที่จะได้รับการเลื่อนขึ้นแต่งตั้งให้ดำรงตำแหน่งระดับชำนาญการพิเศษ ผู้นั้นจะต้อง(๒.๑) ดำรงตำแหน่งระดับชำนาญการมาแล้วไม่น้อยกว่า ๓ ปี(๒.๒) ได้รับเงินเดือนไม่ต่ำกว่า ๒๓,๘๗๐ บาท(๒.๓)ผ่านการประเมินความเหมาะสมของบุคคลและผ่านการประเมินผลการปฏิบัติงาน ทั้งนี้ตามหลักเกณฑ์ที่สำนักงานศาลปกครองกำหนด(๒.๔) กรณีผู้ดำรงตำแหน่งพนักงานคดีปกครอง ต้องได้รับประกาศนียบัตรการอบรมหลักสูตรพนักงานคดีปกครองระดับต้นที่สำนักงานศาลปกครองกำหนดหรือได้รับปริญญาโทหรือเทียบได้ไม่ต่ำกว่านี้ทางกฎหมายมหาชนหรือหลักสูตรกฎหมายมหาชนที่สำนักงานศาลปกครองรับรองและได้รับประกาศนียบัตรการอบรมหลักสูตรพนักงานคดีปกครองระดับกลางที่สำนักงานศาลปกครองกำหนด(๓) ข้าราชการฝ่ายศาลปกครองประเภทวิชาการ ระดับชำนาญการพิเศษที่จะได้รับการเลื่อนขึ้นแต่งตั้งให้ดำรงตำแหน่งระดับเชี่ยวชาญ ผู้นั้นจะต้อง(๓.๑) ดำรงตำแหน่งระดับชำนาญการพิเศษมาแล้วไม่น้อยกว่า ๒ ปี(๓.๒) ได้รับเงินเดือนไม่ต่ำกว่า ๓๓,๖๗๐ บาท(๓.๓)ผ่านการประเมินความเหมาะสมของบุคคลและผ่านการประเมินผลการปฏิบัติงาน ทั้งนี้ตามหลักเกณฑ์ที่สำนักงานศาลปกครองกำหนด(๓.๔) กรณีผู้ดำรงตำแหน่งพนักงานคดีปกครองต้องได้รับประกาศนียบัตรการอบรมหลักสูตรพนักงานคดีปกครองระดับต้นที่สำนักงานศาลปกครองกำหนดหรือได้รับปริญญาโทหรือเทียบได้ไม่ต่ำกว่านี้ทางกฎหมายมหาชนหรือหลักสูตรกฎหมายมหาชนที่สำนักงานศาลปกครองรับรองและได้รับประกาศนียบัตรการอบรมหลักสูตรพนักงานคดีปกครองระดับกลางที่สำนักงานศาลปกครองกำหนดและได้รับประกาศนียบัตรการอบรมหลักสูตรพนักงานคดีปกครองระดับสูงที่สำนักงานศาลปกครองกำหนด(๔) ข้าราชการฝ่ายศาลปกครองประเภทวิชาการ ระดับเชี่ยวชาญที่จะได้รับการเลื่อนขึ้นแต่งตั้งให้ดำรงตำแหน่งระดับทรงคุณวุฒิ ผู้นั้นจะต้อง(๔.๑) ดำรงตำแหน่งระดับเชี่ยวชาญมาแล้วไม่น้อยกว่า ๑ ปี(๔.๒) ได้รับเงินเดือนไม่ต่ำกว่า ๔๓,๘๐๐ บาท(๔.๓) ผ่านการประเมินความเหมาะสมของบุคคลและผ่านการประเมินผลการปฏิบัติงาน ทั้งนี้ตามหลักเกณฑ์ที่สำนักงานศาลปกครองกำหนด(๔.๔) กรณีผู้ดำรงตำแหน่งพนักงานคดีปกครองต้องได้รับประกาศนียบัตรการอบรมหลักสูตรพนักงานคดีปกครองระดับต้นที่สำนักงานศาลปกครองกำหนดหรือได้รับปริญญาโทหรือเทียบได้ไม่ต่ำกว่านี้ทางกฎหมายมหาชนหรือหลักสูตรกฎหมายมหาชนที่สำนักงานศาลปกครองรับรองและได้รับประกาศนียบัตรการอบรมหลักสูตรพนักงานคดีปกครองระดับกลางที่สำนักงานศาลปกครองกำหนดและได้รับประกาศนียบัตรการอบรมหลักสูตรพนักงานคดีปกครองระดับสูงที่สำนักงานศาลปกครองกำหนดข้อ ๘เพื่อประโยชน์ในการนับระยะเวลาการดำรงตำแหน่งของข้าราชการฝ่ายศาลปกครองในการเลื่อนขึ้นแต่งตั้งให้ดำรงตำแหน่งในระดับที่สูงขึ้นตามข้อ๖ และข้อ ๗ให้นำระยะเวลาการดำรงตำแหน่งก่อนวันที่ระเบียบนี้มีผลใช้บังคับที่เทียบได้กับระดับที่ดำรงตำแหน่งดังกล่าวมานับรวมด้วยข้อ ๙เพื่อประโยชน์ในการนับระยะเวลาการดำรงตำแหน่งของข้าราชการฝ่ายศาลปกครองที่จะเลื่อนขึ้นแต่งตั้งให้ดำรงตำแหน่งในระดับที่สูงขึ้นในตำแหน่งประเภทวิชาการสำหรับผู้ย้ายจากตำแหน่งประเภททั่วไป ให้นับระยะเวลาการดำรงตำแหน่งตั้งแต่วันที่ได้รับเงินเดือนไม่ต่ำกว่าขั้นต่ำของบัญชีเงินเดือนขั้นต่ำขั้นสูงของตำแหน่งประเภทวิชาการระดับปฏิบัติการมารวมเป็นระยะเวลาการดำรงตำแหน่งเพื่อเลื่อนขึ้นแต่งตั้งให้ดำรงตำแหน่งในระดับที่สูงขึ้นได้ข้อ ๑๐ในการคำนวณอัตราเงินเดือนสำหรับการเลื่อนขึ้นแต่งตั้งให้ดำรงตำแหน่งในระดับที่สูงขึ้นเมื่อนำร้อยละ ๑๒ ของฐานคำนวณเงินเดือนล่างไปหักออกจากค่ากึ่งกลางของบัญชีเงินเดือนขั้นต่ำขั้นสูงของระดับที่ดำรงตำแหน่งแล้วทำให้อัตราเงินเดือนที่คำนวณได้มีเศษไม่ถึงสิบบาทให้ปรับเพิ่มขึ้นเป็นสิบบาทข้อ ๑๑[๔] เพื่อประโยชน์ในการเลื่อนข้าราชการฝ่ายศาลปกครองขึ้นแต่งตั้งให้ดำรงตำแหน่งในระดับที่สูงขึ้นในครั้งแรกของแต่ละบุคคลให้แต่งตั้งข้าราชการฝ่ายศาลปกครองที่มีคุณสมบัติเรื่องระยะเวลาการดำรงตำแหน่งและอัตราเงินเดือนต่างไปจากที่กำหนดไว้ในข้อ ๖ และข้อ ๗ได้เป็นการเฉพาะคราวในครั้งแรกของแต่ละบุคคล ดังต่อไปนี้(๑) ให้แต่งตั้งผู้ดำรงตำแหน่งระดับปฏิบัติงานและเคยดำรงตำแหน่งระดับ๔ มาแล้วรวมกันไม่น้อยกว่า ๑ ปีหรือดำรงตำแหน่งระดับปฏิบัติงานและเคยดำรงตำแหน่งไม่ต่ำกว่าระดับ ๓มาแล้วรวมกันไม่น้อยกว่า ๓ ปีและได้รับเงินเดือนในปีงบประมาณก่อนหน้าปีงบประมาณที่จะเลื่อนตำแหน่งไม่ต่ำกว่า ๙,๒๐๐ บาท ดำรงตำแหน่งประเภททั่วไป ระดับชำนาญงาน ได้(๒)ให้แต่งตั้งผู้ดำรงตำแหน่งดังต่อไปนี้ให้ดำรงตำแหน่งประเภทวิชาการระดับชำนาญการได้(๒.๑)ผู้ดำรงตำแหน่งพนักงานคดีปกครองระดับปฏิบัติการและเคยดำรงตำแหน่งระดับ ๕มาแล้วรวมกันไม่น้อยกว่า ๑ ปีหรือดำรงตำแหน่งพนักงานคดีปกครองระดับปฏิบัติการและเคยดำรงตำแหน่งไม่ต่ำกว่าระดับ๔ มาแล้วรวมกันไม่น้อยกว่า ๓ ปีและได้รับเงินเดือนในปีงบประมาณก่อนหน้าปีงบประมาณที่จะเลื่อนตำแหน่งไม่ต่ำกว่า ๑๑,๓๐๐ บาท และต้องได้รับประกาศนียบัตรการอบรมหลักสูตรพนักงานคดีปกครองระดับต้นที่สำนักงานศาลปกครองกำหนดหรือได้รับปริญญาโทหรือเทียบได้ไม่ต่ำกว่านี้ทางกฎหมายมหาชนหรือหลักสูตรกฎหมายมหาชน ที่สำนักงานศาลปกครองรับรองและได้รับประกาศนียบัตรการอบรมหลักสูตรพนักงานคดีปกครองระดับกลางที่สำนักงานศาลปกครองกำหนด(๒.๒) ผู้ดำรงตำแหน่งนักวิชาการตรวจสอบภายใน นักวิชาการคอมพิวเตอร์และเจ้าหน้าที่ศาลปกครอง ระดับปฏิบัติการและเคยดำรงตำแหน่งระดับ ๕มาแล้วรวมกันไม่น้อยกว่า ๑ ปี หรือดำรงตำแหน่งนักวิชาการตรวจสอบภายในนักวิชาการคอมพิวเตอร์ และเจ้าหน้าที่ศาลปกครอง ระดับปฏิบัติการและเคยดำรงตำแหน่งไม่ต่ำกว่าระดับ๔ มาแล้วรวมกันไม่น้อยกว่า ๓ ปีและได้รับเงินเดือนในปีงบประมาณก่อนหน้าปีงบประมาณที่จะเลื่อนตำแหน่งไม่ต่ำกว่า ๑๑,๓๐๐ บาท(๓)ให้แต่งตั้งผู้ดำรงตำแหน่งดังต่อไปนี้ให้ดำรงตำแหน่งประเภทวิชาการระดับชำนาญการพิเศษ ได้(๓.๑) ผู้ดำรงตำแหน่งพนักงานคดีปกครองระดับชำนาญการและเคยดำรงตำแหน่งระดับ๗ มาแล้วรวมกันไม่น้อยกว่า ๑ ปีหรือดำรงตำแหน่งพนักงานคดีปกครองระดับชำนาญการและเคยดำรงตำแหน่งไม่ต่ำกว่าระดับ ๖มาแล้วรวมกันไม่น้อยกว่า ๒ ปีและได้รับเงินเดือนในปีงบประมาณก่อนหน้าปีงบประมาณที่จะเลื่อนตำแหน่งไม่ต่ำกว่า ๑๗,๐๙๐ บาทและต้องได้รับประกาศนียบัตรการอบรมหลักสูตรพนักงานคดีปกครองระดับต้นที่สำนักงานศาลปกครองกำหนดหรือได้รับปริญญาโทหรือเทียบได้ไม่ต่ำกว่านี้ทางกฎหมายมหาชนหรือหลักสูตรกฎหมายมหาชน ที่สำนักงานศาลปกครองรับรอง และได้รับประกาศนียบัตรการอบรมหลักสูตรพนักงานคดีปกครองระดับกลางที่สำนักงานศาลปกครองกำหนด(๓.๒) ผู้ดำรงตำแหน่งนักวิชาการตรวจสอบภายในและนักวิชาการคอมพิวเตอร์ระดับชำนาญการและเคยดำรงตำแหน่งระดับ ๗มาแล้วรวมกันไม่น้อยกว่า ๑ ปี หรือดำรงตำแหน่งนักวิชาการตรวจสอบภายในและนักวิชาการคอมพิวเตอร์ ระดับชำนาญการและเคยดำรงตำแหน่งไม่ต่ำกว่าระดับ ๖มาแล้วรวมกันไม่น้อยกว่า ๒ ปีและได้รับเงินเดือนในปีงบประมาณก่อนหน้าปีงบประมาณที่จะเลื่อนตำแหน่งไม่ตํ่ากว่า๑๗,๐๙๐ บาท(๓.๓) ผู้ดำรงตำแหน่งเจ้าหน้าที่ศาลปกครองระดับชำนาญการซึ่งเคยได้รับการแต่งตั้งให้ดำรงตำแหน่ง ระดับ ๗ว/๘วที่มิใช่การดำรงตำแหน่งเป็นการเฉพาะคราวอยู่ก่อนวันที่ ๓๑ มีนาคม ๒๕๕๒และเคยดำรงตำแหน่งระดับ ๗ มาแล้วรวมกันไม่น้อยกว่า ๑ ปีและได้รับเงินเดือนในปีงบประมาณก่อนหน้าปีงบประมาณที่จะเลื่อนตำแหน่งไม่ต่ำกว่า ๑๗,๐๙๐ บาทข้อ ๑๒ภายใต้บังคับข้อ ๑๔ให้แต่งตั้งผู้ผ่านการคัดเลือกซึ่งมีคุณสมบัติครบถ้วนตามระเบียบคณะกรรมการข้าราชการฝ่ายศาลปกครองว่าด้วยการบรรจุ การเลื่อนการย้ายข้าราชการฝ่ายศาลปกครองให้ดำรงตำแหน่งพนักงานคดีปกครอง พ.ศ. ๒๕๔๔โดยสำนักงานศาลปกครองมีคำสั่งให้รักษาการในตำแหน่งผู้เชี่ยวชาญเฉพาะด้านในแต่ละหน่วยงานอยู่ก่อนวันที่๓๑ มีนาคม ๒๕๕๒ ให้ดำรงตำแหน่งพนักงานคดีปกครอง ระดับเชี่ยวชาญได้ข้อ ๑๓ให้แต่งตั้งผู้ผ่านการคัดเลือกซึ่งมีคุณสมบัติครบถ้วนตามระเบียบคณะกรรมการข้าราชการฝ่ายศาลปกครองว่าด้วยการเลื่อนข้าราชการฝ่ายศาลปกครอง พ.ศ. ๒๕๔๖ ซึ่งผ่านการประเมินความเหมาะสมของบุคคลและผ่านการประเมินผลงานทางวิชาการโดยสำนักงานศาลปกครองมีคำสั่งให้รักษาการในตำแหน่งที่ปรึกษาสำนักงานศาลปกครองอยู่ก่อนวันที่๓๑ มีนาคม ๒๕๕๒ ให้ดำรงตำแหน่งเจ้าหน้าที่ศาลปกครองระดับทรงคุณวุฒิได้ ทั้งนี้ ไม่ก่อนวันที่บุคคลดังกล่าวส่งผลงานโดยครบถ้วนสมบูรณ์ข้อ ๑๔ให้นำบรรดาประกาศหลักเกณฑ์หรือวิธีการประเมินบุคคลเพื่อเลื่อนข้าราชการฝ่ายศาลปกครองขึ้นแต่งตั้งให้ดำรงตำแหน่งในระดับที่สูงขึ้นที่ออกตามระเบียบคณะกรรมการข้าราชการฝ่ายศาลปกครอง ว่าด้วยการบรรจุ การเลื่อนการย้ายข้าราชการฝ่ายศาลปกครองให้ดำรงตำแหน่งพนักงานคดีปกครอง พ.ศ. ๒๕๔๔และระเบียบคณะกรรมการข้าราชการฝ่ายศาลปกครองว่าด้วยการเลื่อนข้าราชการฝ่ายศาลปกครอง พ.ศ. ๒๕๔๖ที่ใช้บังคับอยู่ก่อนหรือในวันที่ระเบียบนี้ใช้บังคับมาใช้บังคับกับการเลื่อนข้าราชการฝ่ายศาลปกครองขึ้นแต่งตั้งให้ดำรงตำแหน่งในระดับที่สูงขึ้นในระหว่างที่ยังไม่มีประกาศหลักเกณฑ์หรือวิธีการประเมินบุคคลเพื่อเลื่อนข้าราชการฝ่ายศาลปกครองขึ้นแต่งตั้งให้ดำรงตำแหน่งในระดับที่สูงขึ้นที่ออกตามระเบียบนี้ ทั้งนี้ เท่าที่ไม่ขัดหรือแย้งกับระเบียบนี้ข้อ ๑๕ให้เลขาธิการสำนักงานศาลปกครองเป็นผู้รักษาการตามระเบียบนี้และให้มีอำนาจออกประกาศ คำสั่งหลักเกณฑ์และวิธีการเพื่อประโยชน์ในการปฏิบัติตามระเบียบนี้ประกาศ ณ วันที่ ๓๐ตุลาคม พ.ศ. ๒๕๕๒อักขราทร จุฬารัตนประธานศาลปกครองสูงสุดประธานกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการเลื่อนข้าราชการฝ่ายศาลปกครอง (ฉบับที่ ๒) พ.ศ. ๒๕๕๔[๕]ข้อ ๕ระเบียบนี้ให้ใช้บังคับตั้งแต่วันที่ ๑ ตุลาคม ๒๕๕๔ เป็นต้นไปปณตภร/ผู้จัดทำ๓ ตุลาคม ๒๕๕๖[๑] ราชกิจจานุเบกษาเล่ม ๑๒๖/ตอนที่ ๘๔ ก/หน้า ๑๔/๖ พฤศจิกายน ๒๕๕๒[๒] ข้อ ๖แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยการเลื่อนข้าราชการฝ่ายศาลปกครอง(ฉบับที่ ๒) พ.ศ. ๒๕๕๔[๓] ข้อ ๗แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยการเลื่อนข้าราชการฝ่ายศาลปกครอง(ฉบับที่ ๒) พ.ศ. ๒๕๕๔[๔] ข้อ ๑๑แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยการเลื่อนข้าราชการฝ่ายศาลปกครอง(ฉบับที่ ๒) พ.ศ. ๒๕๕๔[๕] ราชกิจจานุเบกษาเล่ม ๑๒๘/ตอนที่ ๗๓ ก/หน้า ๑๐/๗ ตุลาคม ๒๕๕๔